എസ്.ഐയെ തള്ളിയിട്ട് വീട്ടമ്മ, കൗണ്സിലര് ജീവനും കൊണ്ടോടി: വീഡിയോ വൈറല് പ്രശ്നപരിഹാരത്തിനായി എത്തിയ പോലീസുകാരനെയും കൗണ്സിലറെയും കൈകാര്യം ചെയ്ത് വീട്ടമ്മ. തര്ക്കപ്രശ്നം പരിഹരിക്കാനെത്തിയ എസ് ഐയെ വീട്ടമ്മ തള്ളി താഴെയിടുന്നതിന്റെ വീഡിയോ സോഷ്യല് മീഡിയകളില് വൈറലാകുന്നു. പത്തനംതിട്ട ജില്ലയിലെ തിരുവല്ലയിലാണ് സംഭവം. വസ്തു തര്ക്കം പരിഹരിക്കാനെത്തിയതായിരുന്നു എസ് ഐയും കൗണ്സിലറും. കറ്റോട് കളപുരക്കല് വീട്ടില് അമ്മാളുവും ഭര്തൃ സഹോദരി രജനിയും തമ്മിലുണ്ടായ വസ്തുതര്ക്കം പരിഹരിക്കാനെത്തിയതായിരുന്നു എസ്. ഐ. തിരുവല്ല നഗരസഭ പതിനൊന്നാം വാര്ഡ് കൗണ്സിലര് ജേക്കബ് ജോര്ജ് മനയ്ക്കല്, തിരുവല്ല എസ്ഐ രാജന് എന്നിവരെയാണ് അമ്മാളു ആക്രമിച്ചത്. വനിതാ പോലീസ് ഇല്ലാതിരുന്നതിനാല് ഇരുവര്ക്കും അമ്മാളുവിനെ കീഴടക്കാന് സാധ്യമായില്ല. എസ്.ഐയെ തള്ളിയിടുകയും മുനിസിപ്പല് കൗണ്സിലറെ വലിയ കല്ല് വെച്ച് എറിയുന്നതും വീഡിയോയില് കാണാം. അമ്മാളുവിന്റെ അയല്വാസി ആണ് വീഡിയോ പകര്ത്തിയത്. പ്രസാദ്